CELEX: 32013D1130(01)
Language: hu
Date: 2013-10-24 00:00:00
Title: Az Energiaközösség Miniszteri Tanácsának D/2013/03/MC-EnC határozata az Energiaközösség létrehozásáról szóló szerződés időbeli hatályának meghosszabbításáról

30.11.2013   
            
            
               HU
            
            
               Az Európai Unió Hivatalos Lapja
            
            
               L 320/81
            
         AZ ENERGIAKÖZÖSSÉG MINISZTERI TANÁCSÁNAK
   D/2013/03/MC-EnC határozata
   az Energiaközösség létrehozásáról szóló szerződés időbeli hatályának meghosszabbításáról
   AZ ENERGIAKÖZÖSSÉG MINISZTERI TANÁCSA,
   tekintettel az Energiaközösség létrehozásáról szóló szerződésre („a Szerződés”) és különösen annak 97. cikkére,
   mivel:
   
               (1)
            
            
               a megállapodást 2005. október 25-én aláírták és 2006. július 1-jén hatályba lépett;
            
         
               (2)
            
            
               a 97. cikkének megfelelően a Szerződés érvényességi ideje az életbelépéstől számított 10 év, és annak meghosszabbításához a Miniszteri Tanács határozatára van szükség;
            
         
               (3)
            
            
               az Energiaközösség hatékony keretnek bizonyult az energia területén való regionális együttműködés tekintetében;
            
         
               (4)
            
            
               az Energiaközösség szorosan figyelemmel kíséri az Európai Unió energiapolitikájával kapcsolatos fejleményeket, és 2016-on túlmenő kötelezettségeket vállalt;
            
         
               (5)
            
            
               az Európai Unió intézményei (1), valamint a 2013. június 19-i és október 23-i ülésén az állandó magas szintű munkacsoport nyíltan támogatták a Szerződés meghosszabbítását,
            
         ELFOGADJA EZT A HATÁROZATOT:
   1. cikk
   Az Energiaközösség létrehozásáról szóló szerződés időbeli hatályának meghosszabbítása
   A Szerződés időbeli hatálya tíz évvel meghosszabbodik.
   2. cikk
   Hatálybalépés
   Ez a határozat az elfogadásának napján lép hatályba.
   
      Kelt Belgrádban, 2013. október 24-én.
      
         
            a Miniszteri Tanács részéről
         
         Z. MIHAJLOVIĆ
      
   
   
      (1)  A Bizottság jelentése az Európai Parlamentnek és a Tanácsnak a 2006/500/EK határozat 7. cikke alapján (2011.3.10., COM(2011) 105 végleges); a Bizottság közleménye az Európai Parlamentnek, a Tanácsnak, a Gazdasági és Szociális Bizottságnak és a Régiók Bizottságának az energiaellátás-biztonságról és a nemzetközi együttműködésről – „Uniós energiapolitika: partnerkapcsolatok fenntartása határainkon túl” (2011.9.7., COM(2011) 539 végleges); az Európai Unió Tanácsa 2011. november 24-i ülésének következtetései az uniós energiapolitika külső dimenziójának megerősítéséről.